Vihersimmut - Sekakäyttöä - Vuodatus.net
Ostin Seppälästä Beautyuk:n halvan luomiväripaletin kun siinä oli niin herkulliset värit. Se tuli vielä vähän halvemmaksi kun myyjä tahtoi välttämättä alentaa hintaa rikkinäisten nappien vuoksi. Yritin kyllä selittää itse rikkoneeni ne kun paletti tipahti vahingossa lattialla ennen kassaa. Yllätyksekseni laatu ei ollut aivan onnettomin mahdollinen, ainakaan näiden kahden käyttökerran perusteella. Hiuskuvan meikissä oli käytetty vasemman alareunan violetteja yhdessä Tigin Cyberoptics -sarjan violetin kanssa ja tänään oli keltaisen ja kirkkaanvihreän vuoro. Silmäkuvat eivät taaskaan oikein tahtoneet onnistua, mutta eiköhän noista jonkinlaisen käsityksen saa.
Beautyuk eye shadow collection 10*1g 4,90€ Seppälä
Sisänurkkaan on levitetty paletin keltaista ja koko lopulle liikkuvalle luomelle sekä luomivakoon sisäkulmaan saakka kirkkaanvihreää. Alaluomella sisänurkkaan tuli keltaista ja n. 2/3 ulkonurkasta vihreää. Varjostuksena ulkonurkassa molemmilla luomilla ja luomivaossa n. 2/3 ulkonurkasta on Anytimen helmiäisluomiväritrion Vihreä villitys tummanvihreää. Kulmaluulla on saman trion vaaleanvihreää. Olen elämässäni ostanut muutaman hassun Anytimen luomivärin nättien värien vuoksi ja ne ovat yleensä olleet suunnattomia pettymyksiä. Tuostakin triosta vaaleanvihreä näkyy korkeintaan pienenä kimalteluna iholla ja keskivihreää ja yhtälailla hangata vaikka kuinka ja paljon, eikä väriä silti jää luomelle. Tummin sävy on kuitenkin kaunis ja varsin käyttökelpoinen. Ripsivärinä on MaxFactoryn Masterpiece Beyond Lenght Mascara värissä Blazing black. Pitänee satsata metsäisiin vihreisiin seuraavan kerran kun meikkiostokset ovat ajankohtaisia. Niitä voisi varsinkin tämän nykyisen hiusvärin kanssa käyttää enemmänkin.
4 Lähettänyt: khrestel - 4.9.2008 klo 19.11